**KULTŪROS CENTRUOSE (KAIMIŠKOSE SENIŪNIJOSE) VEIKIANČIŲ MENO KOLEKTYVŲ ANALIZĖ**

**Įžanga.**

Norint išanalizuoti įstaigų veiklą, svarbu pasirinkti vertinimo kriterijus, pagal kuriuos būtų galima atlikti bendrą situacijos analizę. Iki šiol nėra bendrai patvirtintos tvarkos, kuria vadovaujantis būtų galima matematiškai atlikti bendrą įstaigų vertinimą tiek kokybiniu, tiek kiekybiniu lygmeniu. Yra keletas kultūros srities teisės aktų, kuriais vadovaujantis, būtų galima patiems susikurti kultūros įstaigų vertinimo kriterijus ir jais vadovautis. Kadangi kultūros sritis kuria nematerialų produktą ar paslaugą, buria žmones kūrybai, edukacijai ar prasmingam laiko praleidimui, tai vien kiekybiniai veiklos vertinimo kriterijai gali iš esmės neatspindėti turinio kokybės. Čia turi būti remiamasi ekspertiniu, srities profesionalų vertinimu.

Būtina atkreipti dėmesį ir į tai, jog kultūros produkto, paslaugos bei kultūros įstaigos vertinimas yra labai subjektyvus, atliepiantis konkrečios teritorijos, kurioje veikia kultūros centras, bendruomenės poreikius. Kita vertus, kultūros centrų misija ir yra užtikrinti vietos kultūrinių tradicijų gyvybingumą ir išskirtinumą. Todėl pasakyti, jog štai – seniūnijoje X turi būti tik 1 meno kolektyvas, o seniūnijoje Y – trys meno kolektyvai, - būtų ydinga ir visiškai neprofesionalu. Tiek meno kolektyvų kiekis, tiek jų vykdomų veiklų apimtys ar kuriamų programų sudėtingumas, meninis lygis ir kokybė negali būti siejama su kiekybinėmis išraiškomis. Kultūros centre kartais vienas kolektyvas gali būti reikšmingesnis, nei kitame net keletas kolektyvų, o jo vienas pasirodymas reikalaus kelis kart daugiau pastangų, nei keletas kito kolektyvo pasirodymų. Meno kolektyvai veikia skirtingais principais, jų programos kuriamos vadovaujantis ne kiekybės kriterijumi, todėl čia vertinti reikia atliekant kokybinę, ekspertinę analizę. Tik tos teritorijos bendruomenė geriausiai žino, kokių kultūros paslaugų jiems reikia, o Savivaldybės funkcija – užtikrinti, kad tos paslaugos būtų teikiamos kokybiškai bei profesionaliai. Taip pat, labai svarbu įvertinti kultūros darbuotojų kvalifikacijos specifiškumą. Darbuotojas, būdamas šokio specialistas, negali steigti muzikos, dailės ar teatro kolektyvų ir atvirkščiai. Kita vertus, mažame miestelyje X galimai nereikia kelių muzikinių kolektyvų, todėl didelis jų skaičius netenka prasmės, o štai kitame miestelyje Y, galbūt yra didelis vaikų skaičius, todėl ten galėtų būti net keletas to paties žanro kolektyvų. Todėl atkreiptinas dėmesys, kad vertinimas turi būti kompleksinis, atsižvelgiant į vietos situacijos analizę, žmogiškųjų išteklių turimus resursus, teisinę bazę, kūrėjams suteikiamas galimybes bei instrumentus savo pareigų kokybiškam atlikimui ir t.t.

**Bendra situacija.**

**LR kultūros centrų įstatyme** nustatyta, kad kultūros centras yra organizacija, kuri „*savo veikla puoselėja etninę kultūrą, mėgėjų meną, kuria menines programas, plėtoja švietėjišką (edukacinę), pramoginę veiklą, tenkina bendruomenės kultūrinius poreikius ir organizuoja profesionalaus meno sklaidą*“[[1]](#footnote-1). Juridinis asmuo, siekiantis pripažinimo kultūros centru, turi atlikti ne mažiau kaipdvi iš šių funkcijų:

1) sudaryti sąlygas etninės kultūros sklaidai, populiarinti senąsias kultūros tradicijas, papročius, laiduoti etninės kultūros perimamumą;

2) organizuoti mėgėjų meno kolektyvų, studijų, būrelių veiklą;

3) rūpintis mėgėjųmeno kolektyvų parengimu ir dalyvavimu Dainų šventėse, vietiniuose, regioniniuose, respublikiniuose ir tarptautiniuose renginiuose;

4) organizuoti pramoginius, edukacinius ir kitus renginius;

5) organizuoti valstybinių švenčių, atmintinų datų, kalendorinių švenčių paminėjimą;

6) rūpintis vaikų ir jaunimo užimtumu, meniniu ugdymu;

7) kurti ir įprasminti šiuolaikines modernias meno veiklos formas;

8) organizuoti etninę kultūrą, mėgėjų meną populiarinančius renginius, tenkinti kitus bendruomenės kultūrinius poreikius;

9) sudaryti sąlygas profesionalaus meno sklaidai.

Tam, kad organizacija gautų kultūros centro statusą, ji turi būti akredituota. Svarbu pastebėti, kad, remiantis **Kultūros centrų akreditavimo tvarkos aprašu**[[2]](#footnote-2), tam, kad organizacija būtų pripažinta kultūros centru, jai pakanka atlikti ne mažiau kaip dvi iš išvardintų funkcijų:

1) sudaryti sąlygas etninės kultūros sklaidai, populiarinti senąsias kultūros tradicijas, papročius, laiduoti etninės kultūros perimamumą;

2) organizuoti mėgėjų meno kolektyvų, studijų, būrelių veiklą;

3) rūpintis mėgėjų meno kolektyvų parengimu ir dalyvavimu Dainų šventėse, vietiniuose, regioniniuose, respublikiniuose ir tarptautiniuose renginiuose;

4) organizuoti pramoginius, edukacinius ir kitus renginius;

5) organizuoti valstybinių švenčių, atmintinų datų, kalendorinių švenčių paminėjimą;

6) rūpintis vaikų ir jaunimo užimtumu, meniniu ugdymu;

7) kurti ir įprasminti šiuolaikines modernias meno veiklos formas;

8) organizuoti etninę kultūrą, mėgėjų meną populiarinančius renginius, tenkinti kitus bendruomenės kultūrinius poreikius;

9) sudaryti sąlygas profesionalaus meno sklaidai;

10) tenkinti sociokultūrinius bendruomenės poreikius.

Tai, kad įstatymas leidžia kultūros centru taip pat laikyti organizaciją, atliekančią tik siauras funkcijas (pavyzdžiui, organizuoja tik pramoginius renginius ir kalendorinių švenčių paminėjimą), yra pirmasis ženklas, kad bet kokia apibendrinta paslaugų kokybės vertinimo rodiklių sistema neturėtų būti absoliutinama. Tokių pačių kriterijų taikymas daugiafunkciam kultūros centrui (pavyzdžiui, Plungės kultūros centrui) ir nedideliam siauros specializacijos kultūros centrui (Plungės rajono savivaldybės kaimiškosiose seniūnijose veikiantys kultūros centrai) bei jų lyginimas tarpusavyje pagal tą patį rodiklių rinkinį tiesiog iškreiptų tikrąją padėtį. Nepaisant to, kad abi įstaigos gali turėti kultūros centro pavadinimą, jų misija, uždaviniai ir veikla gali būti labai skirtingos.

Tiesa, kaip matyti žemiau pateikiamoje lentelėje (Nr. 1), analizuojančioje kai kurių teisės aktų nuostatas, nepaisant to, jog įstatymas leidžia kultūros centrams būti labiau specializuotiems, kategorijų suteikimo taisyklės ir jose nustatyti kriterijai aprėpia visas įmanomas kultūros centro funkcijas, už kiekvieną skiriant tam tikrą balų skaičių ir, atitinkamai, faktiškai eliminuoja galimybę aukštesnę kategoriją gauti kitiems negu tradiciniai plačias veiklas vykdantys centrai. Aukštesnė kategorija kol kas labiau sietina su veiklos įvairiapusiškumu ir apimtimis negu su jos efektyvumu ar kokybe, žinoma, neignoruojant tokių rodiklių kaip meno kolektyvų laimėjimai konkursuose ar pan.

***Lentelė Nr. 1 „Kultūros centrų veiklos vertinimo rodikliai pagal Lietuvos Respublikos teisės aktus“***

|  |  |
| --- | --- |
| **Teisės aktas** | **Pagrindinės nuostatos** |
| Kultūros centrų akreditavimo tvarkos aprašas[[3]](#footnote-3) | *Kai kurie kategorijų suteikimo kultūros centrams vertinimo kriterijai*  **Veikla:**   * Kultūros centre veikiantys būreliai; * Kultūros centre veikiantys socialinės atskirties meniniai būreliai, studijos, kolektyvai, klubai, asociacijos ir kt.; * Kultūros centre veikiantys meno kolektyvai, studijos (pagal dalyvių kiekvienoje jų skaičių); * Kultūros centre veikiančių meno kolektyvų kategorijos*[[4]](#footnote-4) (Kultūros centre*   *veikiančių meno kolektyvų kategorijos nustatomos vadovaujantis Lietuvos Respublikos kultūros ministro 2008 m. kovo 17 d. įsakymu Nr. ĮV-145 „Dėl kategorijų suteikimo mėgėjų meno kolektyvams pagal meninį lygį, veiklą ir pasiektus rezultatus nuostatų patvirtinimo“ (Žin., 2008, Nr.* [*34-1231*](https://www.e-tar.lt/portal/lt/legalAct/TAR.181F1A7E1798)*).*  ***Aukščiausioji kategorija*** *suteikiama kultūros centrui, kurio veikla įvertinama 1400 ir daugiau balų.*  ***Pirmoji kategorija*** *suteikiama kultūros centrui, kurio veikla įvertinama nuo 1000 iki 1400 balų.*  ***Antroji kategorija*** *suteikiama kultūros centrui, kurio veikla įvertinama nuo 400 iki 1000 balų.*  ***Trečioji kategorija*** *suteikiama kultūros centrui, kurio veikla įvertinama nuo100 iki 400 balų.)*   * Profesionaliojo meno sklaidą užtikrinantys renginiai; * Meno kolektyvų dalyvavimas paskutinėje Lietuvos dainų šventėje; * Meno kolektyvų dalyvavimas konkursuose, festivaliuose (tarptautinis, respublikinis, regioninis); * Meno kolektyvų laimėjimai konkursuose (tarptautinis, respublikinis, regioninis); * Renginių organizavimas (tarptautinės, respublikinės, regioninės, rajoninės/miesto); * Parengtų ir įgyvendintų švietėjiškų-edukacinių, etninės kultūros programų bei projektų; * Etninės kultūros ekspedicijų organizavimas; * Etninės kultūros medžiagos rinkimas, surinktos medžiagos sutvarkymas; * tradicinės kultūros vertybių sąvado lokalinių objektų identifikavimas, fiksavimas, bylų parengimas; * Leidyba (knyga, katalogas, skaitmeninė laikmena); * Veikianti ir administruojama internetinė svetainė; * Parengta kultūros centro veiklos programa; * Kultūros centro inicijuoti ar atlikti tyrimai.   **Lėšos:**   * Steigėjo lėšos, skirtos kultūrinei veiklai; * Papildomos lėšos iš valstybės biudžeto, gautos projektams įgyvendinti; * Papildomos lėšos iš ES biudžeto, gautos projektams įgyvendinti; * Lėšos, gautos už teikiamas paslaugas (išskyrus ilgalaikę turto nuomą); * Lėšos, gautos iš privačių rėmėjų. |
| Kvalifikaciniai reikalavimai valstybės ir savivaldybių kultūros centrų vadovams[[5]](#footnote-5) | * Nurodyti bendrieji ir specialieji reikalavimai apima išsilavinimą, administracinius gebėjimus, organizacinius gebėjimus, teisinės aplinkos išmanymą ir pan. * Įstaigos veiklos rodikliai neįtraukti. |
| Geriausio metų kultūros centro premijavimo nuostatai[[6]](#footnote-6) | Premijos skiriamos už paskutiniųjų 5 metų aktyvią, kūrybingą, novatorišką veiklą, puoselėjant etninę kultūrą, mėgėjų meną, kuriant menines programas, plėtojant švietėjišką (edukacinę), pramoginę veiklą, tenkinant bendruomenės kultūrinius poreikius ir organizuojant profesionalaus meno sklaidą, kuri apibūdinama tokiais faktais:   * studijų, būrelių, mėgėjų meno kolektyvų, veikiančių kultūros centre, sąrašą, nurodant mėgėjų meno kolektyvų kategorijas; * kultūros ir meno darbuotojų išsilavinimas, kvalifikacija bei suteikta klasė; * apdovanojimai už kultūros centro veiklos rezultatus (išskyrus padėkas, gautas už dalyvavimą renginiuose). |

Savivaldybėse kultūros centrų skaičių, juose esančių pareigybių skaičių nustato Savivaldybių tarybos. Kaip žinia, Plungėje esantis kultūros centrų skaičius yra optimalus – veikia 5 kultūros centrai (1 mieste, 4 – kaimiškosiose seniūnijose). Kaip pavyzdį galėtume palyginti panašiose kaimyninėse savivaldybėse esančių kultūros centrų skaičių. Štai, Telšiuose veikia 7 kultūros centrai[[7]](#footnote-7) (1 mieste ir 6 kaimiškosiose seniūnijose), Mažeikiuose – net 8 kultūros centrai (1 mieste ir 7 kaimiškosiose seniūnijose)[[8]](#footnote-8). Todėl, galime teigti, jog Plungės rajono savivaldybė, išanalizavusi rajono kultūrinių paslaugų poreikį, materialinę bazę kultūros veiklai plėtoti, įvertinusi seniūnijose esančių gyventojų skaičių, tinkamai ir racionaliai pertvarkė kultūros įstaigų tinklą.

**Plungės rajone veikiantys Kultūros centrai ir jų aptarnaujamos teritorijos.**

Plungės rajono savivaldybės administracija, atlikusi Plungės rajone esančių kultūros centrų tinklo analizę, parengė Kultūros įstaigų pertvarkos planą, kuris buvo patvirtintas Savivaldybės tarybos sprendimu[[9]](#footnote-9). Esminiai pokyčiai – daugelyje kaimiškųjų kultūros centrų nebeliko skyrių (ar filialų), bet kultūros centrams buvo priskirtos aptarnaujamos teritorijos (lentelė Nr. 2)

***lentelė Nr. 2 Kultūros centrai Plungės rajone***

|  |  |  |
| --- | --- | --- |
| **Kultūros centro pavadinimas** | **Skyriai/filialai** | **Aptarnaujama teritorija** |
| Plungės rajono savivaldybės kultūros centras | - | Plungės miestas |
| Plungės rajono savivaldybės Žlibinų kultūros centras | - | Žlibinų, Paukštakių, Babrungo seniūnijos |
| Plungės rajono savivaldybės Žemaičių Kalvarijos kultūros centras | Alsėdžių kultūros centras  Platelių kultūros centras | Žemaičių Kalvarijos, Platelių, Alsėdžių seniūnijos |
| Plungės rajono savivaldybės Šateikių kultūros centras | - | Šateikių seniūnija |
| Plungės rajono savivaldybės Kulių kultūros centras | - | Kulių, Stalgėnų, Nausodžio seniūnijos |

**Darbuotojų (etatų) skaičius kultūros centruose.**

Kaip žinia, maksimalų leistiną pareigybių skaičių Savivaldybės biudžetinėse įstaigose nustato ir tvirtina Savivaldybės taryba. Ne išimtis ir kultūros įstaigos.

Siekiant išanalizuoti kaimiškuosiuose kultūros centruose veikiančių meno kolektyvus, įstaigos pateikė informaciją apie meno kolektyvų turimas kategorijas, narių skaičių, surengtus koncertus vietose ir išvykose. Taip pat, pateikta informacija apie meno kolektyvų vadovus – pareigybės lygius, pareiginės algos koeficientus ir kt. (lentelės Nr. 3,4,5,6)

**Lentelė Nr. 3 „Žemaičių Kalvarijos kultūros centras“**

|  |  |  |  |  |  |  |
| --- | --- | --- | --- | --- | --- | --- |
|  | **Įstaiga** | **Meno kolektyvas, kategorija** | **narių skaičius** | **surengti koncertai (vietose ir išvykose 2022 m.)** | **vadovo pareigybės lygis** | **vadovo užimamas etatas** |
| 1 | Žem. Kalvarijos KC | Mišrus suaugusių jungtinis choras (**kartu su Alsėdžių skyriumi) ALSĖDA** (III) | 24 | 5 | B | 0,25 |
| 2 | Žem. Kalvarijos KC | Liaudiškos muzikos kapela ,,Sosieda“ | 7 | 17 | B | 0,25 |
| 3 | Žem. Kalvarijos KC | Moterų šokių kolektyvas ,,Šokio vizija“ | 8 | 12 | B | 0,5 |
| 4 | Žem. Kalvarijos KC | Šokių studija (Linijinių grupė) | 14 | 2 |
| 5 | Žem. Kalvarijos KC | Moterų ansamblis ,,Crescendo“ (II) | 10 | 6 | B | 0,25 |
| 6 | Žem. Kalvarijos KC | Estradinė grupė „Vintažas“ | 5 | 19 | C | 0,25 |
| 7 | Žem. Kalvarijos KC | Vyrų vokalinis instrumentinis ansamblis „Cedronas“ | 7 | 5 | B | 0,25 |
| 8 | Žem. Kalvarijos KC | Vaikų ir jaunimo dramos teatras „Vyturys” (II) | 12 | 6 | A | priedas |
| 9 | Žem. Kalvarijos KC | Mėgėjų teatras „AHA“ | 10 | 2 | - | - |
| 10 | Žem. Kalvarijos KC | AA Klubas | 15 | 2 | - | - |
| 11 | Žem. Kalvarijos KC centras | Sakralinės muzikos choras „Canticum“  Duetai III kategorija | 15 | 4 | B | 0,25 |
| 12 | Žem. Kalvarijos KC | Jaunimo klubas „Kartu kvadratu” | 10 | 5 | B | 0,25 |
| 13 | Žem. Kalvarijos KC | Senjorų klubas „13 klasė“ | 10 | 3 (Užgavėnės, Atvelykis, pagalba renginių metu) | - | - |
| 14 | Žem. Kalvarijos KC **Alsėdžių filialas** | Mišrus ansamblis „Alsėda“ (III) | 12 | 4 | B | - |
| 15 | Žem. Kalvarijos KC **Alsėdžių filialas** | Liaudiškos muzikos kapela „Jazminai“ | 6 | 7 | B | 0,25 |
| 16 | Žem. Kalvarijos KC **Alsėdžių filialas** | Kvartetas | 4 | 6 | B | - |
| 17 | Žem. Kalvarijos KC **Alsėdžių filialas** | Suaugusių mėgėjų teatras | 8 | 3 | B | 0,25 |
| 18 | Žem. Kalvarijos KC **Alsėdžių filialas** | Liaudiškų šokių kolektyvas „Sruojoks“ | 16 | 8 | B | 0,25 |
| 19 | Žem. Kalvarijos KC **Platelių filialas** | Suaugusių mėgėjų teatras | 8 | 4 | B | 0,25 |
| 20 | Žem. Kalvarijos KC **Platelių filialas** | Liaudiškos muzikos kapela „Apėntaas“ | 9 | 23 | B | 0,25 |
| 21 | Žem. Kalvarijos KC **Platelių filialas** | Folkloro ansamblis „Platelē“ I kategorija | 30 | 6 (patikslinsiu) | B | 0,5  0,25 |

***Lentelės Nr. 4 „Kulių kultūros centras“***

|  |  |  |  |  |  |  |
| --- | --- | --- | --- | --- | --- | --- |
|  | **Įstaiga** | **Meno kolektyvas, kategorija** | **narių skaičius** | **surengti koncertai (vietose ir išvykose 2022 m.)** | **vadovo pareigybės lygis** | **vadovo užimamas etatas** |
| 1 | KKC Kuliai | Moterų ansamblis „Baltos ievos“ | 9 | 7 | B | 0,5 |
| 2 | KKC Kuliai | Mišrus vokalinis ansamblis (choras) „VIVO“  III kat. | 13 | 5 |
| 3 | KKC Stalgėnai | Kaimo kapela „Sodžius“ | 9 | 6 | B | 1 |
| 4 | KKC Stalgėnai | Mišrus vokalinis ansamblis  „Sodžius” | 7 | 6 |
| 5. | KKC Nausodis | Šokių kolektyvas | 10 | Susikūrė 2022 m. spalio mėn. |
| 6 | KKC Stalgėnai | Sodžiaus teatras „Trauklapis“  IV kategorija | 12 | 4 | B | 0,5 |
| 7 | KKC Stalgėnai | Mišrus suaugusiųjų ansamblis „Gija“ | 14 | 4 |
| 8 | KKC Nausodis | Moterų ansamblis „Serbentėlės“ | 8 | 13 | B | 0,5 |

***Lentelės Nr. 5 „Žlibinų kultūros centras“***

|  |  |  |  |  |  |  |
| --- | --- | --- | --- | --- | --- | --- |
|  | **Įstaiga** | **Meno kolektyvas, kategorija** | **narių skaičius** | **surengti koncertai (vietose ir išvykose 2022 m.)** | **vadovo pareigybės lygis** | **vadovo užimamas etatas** |
| 1 | ŽKC | Liaudiškos muzikos kapela **„RIVIENA“ (IV)** | 6 | 17 | B | 0,5 |
| 2 | ŽKC | Vokalinis ansamblis „**RUGIAGĖLĖS“** | 10 | 8 | B | 0,5 |
| 3 | ŽKC | Liaudiškų Šokių grupė **„SAUSDRAVIELIS“ (I)** | 24 | 9 | B | 0,95 |
| Linijinių šokių grupė **„SAUSDRAVA“** | 8 | 2 |
| **Buitinio pramoginio šokio grupė** | 6 | 1 |
| 4 | ŽKC | Vokalinis ansamblis **„DRAUGYSTĖ“** | 8 | 4 | B | 0,5 |
| 5 | ŽKC | Vokalinis ansamblis **„MELODIJA“ (II)** | 12 | 10 | B | 0,5 |
| 6 | ŽKC | **Vaikų ansamblis** | 6 | 2 | B | 0,3 |
| 7 | ŽKC | **Suaugusiųjų teatro grupė** | 7 | - | B | 0,5 |
| 8 | ŽKC | Vokalinis ansamblis **„ASORTI“** | 8 | 5 | B | 0,75 |
| Kultūrinių renginių organizatorius |  | 8 |
| 9 | ŽKC | Kultūrinių renginių organizatorius |  | 89 | B | 0,5 |
| 10 | ŽKC | Kultūrinių renginių organizatorius |  | 20 | B | 0,5 |

***Lentelės Nr. 6 „Šateikių kultūros centras“***

|  |  |  |  |  |  |  |
| --- | --- | --- | --- | --- | --- | --- |
|  | **Įstaiga** | **Meno kolektyvas, kategorija** | **narių skaičius** | **surengti koncertai (vietose ir išvykose 2022 m.)** | **vadovo pareigybės lygis** | **vadovo užimamas etatas** |
| 1 | Šateikių KC | Folklorinis ansamblis „Šateke“ II kat. | 21 | 8 | B |  |
| 2 | Šateikių KC | Vokalinis ansamblis „Saviti“ II kat. | 12 | 9 | B | 1 |
| 3 | Šateikių KC | Estradinis ans. ,,Bi tik BĖLD“ | 8 | 3 | B |  |
| 4 | Šateikių KC | Teatro k. ,,Truopne“ | 9 | 3 | B | 0,5 |
| 5 | Šateikių KC | Vaikų šokių gr. ,,Emodži“ | 20 | 4 | A | 0 |
| 6 | Šateikių KC | moterų š. k. ,,Madamos“ | 12 | 9 | A | 0 |
| 7 | Šateikių KC (Aleksandravas) | Moterų vokalinis ans. ,, Radasta“ | 13 | 4 | B | 0,5 |
| 8 | Šateikių KC (Aleksandravas) | Teatro k. ,, Rišolis“  III K. | 9 | 4 | B | 0,5 |
| 9 | Šateikių KC (Aleksandravas) | Moterų klubas  ,,Atgaiva“ | 15 |  |  | 0 |
| 10 | Šateikių KC | Mamų klubas | 15 |  |  | 0 |
| 11 | Šateikių KC | Renginių organizatorius |  | 15 | B | 0,5 |
| 12 | Šateikių KC | Renginių KC |  | 12 | B | 0,5 |

**Pagrindinės problemos.**

Norint tinkamai vykdyti kultūrinę veiklą, tam turi būti sudaromos sąlygos – nuo techninės bazės iki žmogiškųjų išteklių ir pan., kultūros centrų vadovai įvardina šias pagrindines problemas ir iškylančius sunkumus, organizuojant veiklą kaimiškuose kultūros centruose:

1) lėšų trūkumas tautinių kostiumų bei instrumentų įsigijimui;

2) patalpų veiklai vykdyti trūkumas (pvz., Šateikių kultūros centras);

3) specialisto, atsakingo už reklamą, internetinės svetainės priežiūrą, kompiuterinės įrangos priežiūrą, trūkumas;

4) trūksta lėšų renginių organizavimui (didžioji dalis kultūros centram tenkančių asignavimų skirti pastato išlaikymui bei darbo užmokesčiui);

5) trūksta lėšų kvalifikacijos kėlimui;

6) būtinas patalpų remontas (Kulių ir Žemaičių Kalvarijos kultūros centrai);

7) trūksta lėšų transporto išlaidoms, vykimui į koncertus, seminarus, skirtus Dainų švenčių pasiruošimui;

8) neskiriamos lėšos darbuotojų kintamųjų dalių koeficientams: kadangi, Savivaldybės biudžetas tvirtinamas dar neįvykdžius darbuotojų metiniams vertinimams (įstatymu numatyta, jog metiniai vertinimai turi būti įvykdyti iki einamųjų metų kovo 1 d.), įstaigų vadovai neturiu finansinių galimybių ir yra priversti savo darbuotojų metinius vertinimus vykdyti galimai nusižengiant įstatymams.

**Išvados ir rekomendacijos.**

Išanalizavus Kultūros centrų etatus bei veikiančius meno kolektyvus, galime daryti išvadą, jog visuose centruose vykdoma veikla atitinka LR veikiančius teisės aktus. Išryškėjo tendencija, jog įstaigos, siekdamos teikti kuo platesnį paslaugų paketą, dažnu atveju 1 etatą dalina keliems asmenims (pvz., Žemaičių Kalvarijos kultūros centro Alsėdžių filialas). Peržiūrėjus viešai prieinamą statistinę visos Lietuvos kultūros centrų informaciją[[10]](#footnote-10) matome, jog panašaus dydžio savivaldybių kultūros centruose etatų skaičius, tenkantis vienam kultūros centrui, yra ženkliai didesnis. Taip pat, skiriamos lėšos yra didesnės, todėl Plungės rajono savivaldybės administracijos Kultūros, turizmo ir viešųjų ryšių skyriaus siūlytų:

1) rasti galimybę ir kasmet skirti lėšų meno kolektyvų tautinių kostiumų ir muzikos instrumentų įsigijimui (galėtų būti parengta ilgalaikė programa ir kasmet numatomos lėšos biudžete);

2) skirti lėšų kvalifikacijos kėlimui;

3) kelti atlyginimo koeficientus kultūros ir meno darbuotojams (galėtų būti parengta ilgalaikė programa, paremta Kultūros ministerijos pavyzdžiu dėl DU didinimo, kasmet numatant dalį lėšų Savivaldybės biudžete), numatyti lėšas kintamųjų dalių koeficientų skyrimui;

4) užtikrinti tiek seniūnijų, tiek miesto kultūros centruose reikalingą meno kolektyvų vadovų kiekį, remiantis poreikiu, dalyvių skaičiumi bei pačių kultūros centrų strateginiais plėtros tikslais.

5) ieškoti galimybių, jog kultūros centrams būtų priskirti IT specialistai (taip, kaip švietimo įstaigose).

*Informaciją ruošė Kultūros, turizmo ir viešųjų ryšių skyriaus vedėja*

*Vida Saukalienė*

1. LR Kultūros centrų įstatymas <https://e-seimas.lrs.lt/portal/legalAct/lt/TAD/TAIS.238644/asr> [↑](#footnote-ref-1)
2. https://e-seimas.lrs.lt/portal/legalAct/lt/TAD/TAIS.249010/asr [↑](#footnote-ref-2)
3. Lietuvos Respublikos kultūros ministro 2009 m. balandžio 30 d. įsakymas Nr. ĮV-207 „Dėl Lietuvos Respublikos kultūros ministro 2004 m. gruodžio 31 d. įsakymo Nr. ĮV-443 „Dėl kultūros centrų akreditavimo tvarkos nuostatų patvirtinimo“ pakeitimo“ , <https://e-seimas.lrs.lt/portal/legalAct/lt/TAD/TAIS.249010/asr> [↑](#footnote-ref-3)
4. LR Kultūros ministro įsakymas „Dėl kategorijų suteikimo mėgėjų meno kolektyvams pagal meninį lygį, veiklą ir pasiektus rezultatus nuostatų patvirtinimo“, <https://e-seimas.lrs.lt/portal/legalAct/lt/TAD/TAIS.316442?jfwid=bkaxltgg> [↑](#footnote-ref-4)
5. Kvalifikacinių reikalavimų valstybės ir savivaldybių kultūros centrų vadovams aprašas,<https://e-tar.lt/portal/lt/legalAct/e814c9200cab11ec9f09e7df20500045> [↑](#footnote-ref-5)
6. LR Kultūros ministro įsakymas „Dėl geriausio kultūros centro premijų įsteigimo ir premijavimo nuostatų patvirtinimo**,** <https://e-seimas.lrs.lt/portal/legalAct/lt/TAD/TAIS.264302/asr> [↑](#footnote-ref-6)
7. <https://telsiai.lt/gyventojams/kultura> [↑](#footnote-ref-7)
8. <https://www.mazeikiai.lt/savivaldybe/istaigos-imones/biudzetines-istaigos/kulturos-istaigos/> [↑](#footnote-ref-8)
9. Plungės rajono savivaldybės tarybos 2020 m. gruodžio 22 d. sprendimas Nr. T1-287 „Dėl Plungės rajono savivaldybės viešosios bibliotekos ir jos struktūrinių teritorinių padalinių 2021-2022 metų bei Plungės rajono savivaldybės kultūros centrų ir jų skyrių 2020-2021 metų pertvarkų priemonių planų patvirtinimo“. [↑](#footnote-ref-9)
10. Lietuvos kultūros centrų statistinės ataskaitos, <http://lnkc.lt/go.php/lit/Kulturos-centru-informacija/359> [↑](#footnote-ref-10)