**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBEI TRŪKSTAMŲ SPECIALISTŲ SĄRAŠO PATVIRTINIMO**

2023 m. kovo 30 d. Nr. T1-

Plungė

Vadovaudamasi Trūkstamų specialistų pritraukimo į Plungės rajono savivaldybės viešąsias ir biudžetines įstaigas programos tvarkos aprašo, patvirtinto Plungės rajono savivaldybės tarybos 2023 m. vasario 23 d. sprendimu Nr. T1-36, II skyriaus 7, 8 ir 9 punktais, Plungės rajono savivaldybės taryba nusprendžia:

1. Patvirtinti Plungės rajono savivaldybei trūkstamų specialistų sąrašą:

1.1. Plungės r. Žemaičių Kalvarijos Motiejaus Valančiaus gimnazijos ir Plungės r. Kulių gimnazijos bei Plungės akademiko Adolfo Jucio progimnazijos fizikos mokytojai;

1.2. Plungės rajono savivaldybės Kulių kultūros centro chormeisteris ir renginių organizatorius.

2. Patvirtinti rezervinį Plungės rajono savivaldybei trūkstamų specialistų sąrašą:

2.1. Plungės „Saulės“ gimnazijos ir Plungės r. Alsėdžių Stanislovo Narutavičiaus gimnazijos fizikos mokytojai.

3. Nustatyti, kad įstaigoms, nesudariusioms darbo sutarties su 1 punkte nurodytais trūkstamais specialistais iki 2023 m. rugpjūčio 1 d., galimybė dalyvauti specialistų pritraukimo į Plungės rajono savivaldybės viešąsias ir biudžetines įstaigas programoje suteikiama 2 punkte nurodytoms įstaigoms.

4. Pripažinti netekusiu galios Plungės rajono savivaldybės tarybos 2022 m. kovo 24 d. sprendimą Nr. T1-60 „Dėl Plungės rajono savivaldybei trūkstamų specialistų sąrašo patvirtinimo“.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Kultūros, turizmo ir viešųjų ryšių skyriaus vedėja Vida Saukalienė

Protokolo skyriaus kalbos tvarkytoja Simona Grigalauskaitė

Sprendimą rengė Administracijos direktoriaus pavaduotojas Mantas Česnauskas

**PLUNGĖS RAJONO SAVIVALDYBĖS ADMINISTRACIJOS DIREKTORIAUS PAVADUOTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBEI TRŪKSTAMŲ SPECIALISTŲ SĄRAŠO PATVIRTINIMO“** |
| 2023 m. kovo 13 d.  Plungė |

**1. Parengto teisės akto projekto tikslai, problemos esmė.** Patvirtinti Plungės rajono savivaldybei trūkstamų specialistų sąrašą.

**2. Kaip šiuo metu yra sprendžiami projekte aptarti klausimai.** Plungės rajono savivaldybės taryba 2022 m. kovo 24 d. sprendimu Nr. T1-60 „Dėl Plungės rajono savivaldybės trūkstamų specialistų sąrašo patvirtinimo“ patvirtino Trūkstamų specialistų sąrašą einamiesiems metams.

**3. Kodėl būtina priimti sprendimą, kokių pozityvių rezultatų laukiama.** Trūkstamų specialistų pritraukimo į Plungės rajono savivaldybės įsteigtas viešąsias ir biudžetines įstaigas programos tvarkos apraše numatyta, kad Trūkstamų specialistų sąrašas tvirtinamas kasmet. Siekiama, kad būtų sėkmingai įgyvendinta Trūkstamų specialistų pritraukimo į Plungės rajono savivaldybės viešąsias ir biudžetines įstaigas programa.

**4. Siūlomos teisinio reguliavimo nuostatos.** Siūloma patvirtinti Plungės rajono savivaldybei trūkstamų specialistų sąrašą. Patvirtinus sąrašą, Plungės r. Žemaičių Kalvarijos Motiejaus Valančiaus gimnazija, Plungės r. Kulių gimnazija, Plungės akademiko Adolfo Jucio progimnazija ir Plungės rajono savivaldybės Kulių kultūros centras turės galimybę įdarbinti sąraše įvardintus specialistus, pasinaudodami paskatomis, numatytomis Trūkstamų specialistų pritraukimo į Plungės rajono savivaldybės viešąsias ir biudžetines įstaigas programos tvarkos apraše.

Taip pat yra numatytas ir rezervinis sąrašas.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pripažinti netekusiu galios Plungės rajono savivaldybės tarybos 2022 m. kovo 24 d. sprendimą Nr. T1-60 „Dėl Plungės rajono savivaldybei trūkstamų specialistų sąrašo patvirtinimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybė maža. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Atsižvelgiant į Švietimo, kultūros ir sporto komiteto 2020 m. gruodžio 14 d. posėdį ir Trūkstamų specialistų sąrašo sudarymo komisijos 2023 m. kovo 7 d. posėdį.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės r. Žemaičių Kalvarijos Motiejaus Valančiaus gimnazijai, Plungės r. Kulių gimnazijai, Plungės akademiko Adolfo Jucio progimnazijai ir Plungės rajono savivaldybės Kulių kultūros centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *-* | *-* |
| *Finansams* | *-* | *-* |
| *Socialinei aplinkai* | *-* | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *Papildomas darbas ir dokumentacija* |
| *Regiono plėtrai* | *-* | *-* |
| *Kitoms sritims, asmenims ar jų grupėms* | *-* | *-* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Administracijos direktoriaus pavaduotojas Mantas Česnauskas